মাধবপুর প্রতিনিধি ॥ মাধবপুর উপজেলা সদর সংলগ্ন বিজয়নগরে ভয়াবহ অগ্নিকান্ডে একটি ভলকানাইজিং’র দোকান পুড়ে বিভিন্ন মালামাল সহ প্রায় ১০ লক্ষাধিক টাকা ক্ষতি হয়েছে। গত সোমবার রাত ১০টার দিকে ব্রাহ্মণবাড়ীয়ার বিজয়নগরের বুধন্তী ইউনিয়নের সাতবর্গ বাস টার্মিনালে তারেক ভলকানাইজিংয়ে হঠাৎ আগুন ধরে যায়। এ সময় মাধবপুর ফায়ার সার্ভিস ও সিভিল ডিফেন্সের দুইটি ইউনিট স্থানীয় লোকদের সহযোগিতায় প্রায় ৩০ মিনিট চেষ্টা চালিয়ে আগুন নিয়ন্ত্রনে আনে। এরই মধ্যে হাওয়া মেশিন সহ দোকানের অন্যান্য মালামাল পুড়ে প্রায় ১০ লাখ টাকার ক্ষতি সাধন হয়। দোকান মালিক তারেক রহমান জানান, তার শেষ সম্বল দিয়ে এই ভলকানাইজিং দোকানটি প্রতিষ্ঠা করে সংসারের হাল ধরেছিল।